ข้อบัญญัติองค์การบริหารส่วนตำบลพ่วงพรมครข้อบัญญัติองค์การบริหารส่วนตำบลพ่วงพรมครเรื่องการบริหารกิจการประปาหมู่บ้านพ.ศ. ๒๕๕๘[๑] โดยที่เป็นการสมควรตราข้อบัญญัติองค์การบริหารส่วนตำบลพ่วงพรมครว่าด้วยการบริหารกิจการประปาหมู่บ้านอาศัยอำนาจตามความในมาตรา๖๘ (๑) และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๑๖ (๔)แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๕๒ ข้อ ๖ และข้อ ๑๖ ข้อ ๒๑ วรรคสอง ข้อ ๒๒ และข้อ ๓๕แห่งระเบียบกระทรวงมหาดไทย ว่าด้วยการบริหารกิจการบำรุงรักษาระบบประปาหมู่บ้านพ.ศ. ๒๕๔๘องค์การบริหารส่วนตำบลพ่วงพรมครโดยความเห็นชอบของสภาองค์การบริหารส่วนตำบลพ่วงพรมครและนายอำเภอเคียนซาจึงตราข้อบัญญัติขึ้นไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลพ่วงพรมครเรื่อง การบริหารกิจการประปาหมู่บ้าน พ.ศ. ๒๕๕๘ข้อ๒ ข้อบัญญัตินี้ให้ใช้บังคับภายในเขตองค์การบริหารส่วนตำบลพ่วงพรมครนับตั้งแต่วันที่ได้ประกาศโดยเปิดเผย ณ ที่ทำการองค์การบริหารส่วนตำบลพ่วงพรมครข้อ๓ ให้นายกองค์การบริหารส่วนตำบลพ่วงพรมครรักษาการให้เป็นไปตามข้อบัญญัตินี้และให้มีอำนาจตีความวินิจฉัยปัญหาที่เกิดจากการบริหารกิจการประปาหมู่บ้านให้นายกองค์การบริหารส่วนตำบลพ่วงพรมครมีอำนาจออกประกาศข้อกำหนด หลักเกณฑ์และวิธีปฏิบัติเพื่อดำเนินการให้เป็นไปตามข้อบัญญัตินี้กิจการประปาหมู่บ้านใดไม่อาจบริหารกิจการประปาต่อไปได้หรือการบริหารกิจการประปาก่อให้เกิดความเสียหายจนประชาชนไม่สามารถใช้น้ำหรือมติของที่ประชุมใหญ่ผู้ใช้น้ำส่งมอบการบริหารให้องค์การบริหารส่วนตำบลพ่วงพรมครบริหารจัดการให้นายกองค์การบริหารส่วนตำบลพ่วงพรมครเป็นผู้วินิจฉัยชี้ขาดว่าจะดำเนินการวิธีการใดคำวินิจฉัยของนายกองค์การบริหารส่วนตำบลพ่วงพรมครให้เป็นที่สุดหมวด ๑บททั่วไป ข้อ๔ ในข้อบัญญัตินี้การประปา หมายความว่าการประปาที่อยู่ในความควบคุมดูแลรับผิดชอบขององค์การบริหารส่วนตำบลพ่วงพรมครเจ้าพนักงานส่วนท้องถิ่น หมายความว่านายกองค์การบริหารส่วนตำบลพ่วงพรมครหรือผู้ที่นายกองค์การบริหารส่วนตำบลพ่วงพรมครมอบหมายเจ้าพนักงานการประปา หมายความว่าบุคคลซึ่งเจ้าพนักงานส่วนท้องถิ่นมอบหมายให้ปฏิบัติตามข้อบัญญัตินี้ผู้ใช้น้ำ หมายความว่าบุคคลที่ได้ทำสัญญาการใช้น้ำกับองค์การบริหารส่วนตำบลพ่วงพรมครหรือประปาหมู่บ้านมาตรวัดน้ำ หมายความว่าเครื่องวัดปริมาณน้ำที่แสดงว่าผู้ใช้น้ำได้ใช้น้ำไปจำนวนมากน้อยเท่าใดประตูน้ำ หมายความว่าเครื่องปิดเปิดน้ำที่ติดตั้งอยู่บริเวณหน้าหรือหลังมาตรวัดน้ำอุปกรณ์ประปา หมายความว่าท่อหรืออุปกรณ์ที่ใช้ประกอบการส่งน้ำให้แก่ผู้ใช้น้ำท่อเมนจ่ายน้ำ หมายความว่าท่อเมนจ่ายน้ำที่องค์การบริหารส่วนตำบลพ่วงพรมครหรือคณะกรรมการบริหารกิจการประปาหมู่บ้านวางผ่านหน้าบ้านผู้ใช้น้ำท่อภายนอก หมายความว่า ท่อที่ต่อจากท่อเมนถึงมาตรวัดน้ำของผู้ใช้น้ำท่อภายใน หมายความว่าท่อที่ต่อจากมาตรวัดน้ำเข้าไปภายในบ้านของผู้ใช้น้ำท่อลำเลียงน้ำดิบ หมายความว่าท่อลำเลียงน้ำเข้าสู่ระบบการผลิตคณะกรรมการบริหารกิจการประปาหมู่บ้าน หมายความว่าผู้ใช้น้ำในเขตการบริการของกิจการประปาหมู่บ้านซึ่งได้รับคัดเลือกหรือเลือกตั้งจากที่ประชุมใหญ่ผู้ใช้น้ำข้อ๕ ให้กำหนดชื่อของประปาหมู่บ้านเป็นแนวทางเดียวกันดังนี้ กิจการประปาหมู่บ้านองค์การบริหารส่วนตำบลพ่วงพรมครหมู่ที่........... หรือกลุ่ม...................................................หมวด ๒การบริหารกิจการประปา ข้อ ๖ กิจการประปาเป็นทรัพย์สินขององค์การบริหารส่วนตำบลพ่วงพรมครโดยมอบให้แต่ละกลุ่มหรือหมู่บ้านบริหารจัดการภายใต้การกำกับควบคุมดูแลขององค์การบริหารส่วนตำบลพ่วงพรมครพร้อมทั้งบำรุงรักษาโดยคณะกรรมการบริหารกิจการประปาหมู่บ้านกรณีส่วนหนึ่งส่วนใดของระบบประปาชำรุดเสียหายให้ถือเป็นหน้าที่ของคณะกรรมการในการซ่อมแซมและบำรุงรักษาเว้นแต่กรณีที่ส่วนหนึ่งส่วนใดของระบบประปาชำรุดเสียหายจนเกินความสามารถของคณะกรรมการในการซ่อมแซมและบำรุงรักษาให้ถือเป็นหน้าที่ขององค์การบริหารส่วนตำบลพ่วงพรมครในการพิจารณาซ่อมแซมและบำรุงรักษาให้ระบบประปาสามารถใช้การได้อยู่เสมอข้อ๗ คณะกรรมการบริหารกิจการประปาจะต้องได้รับการเลือกตั้งหรือคัดเลือกจากสมาชิกผู้ใช้น้ำประปาวิธีการเลือกตั้งหรือคัดเลือกให้ใช้วิธีการโดยเปิดเผยหรือโดยวิธีลับแล้วรายงานผลการดำเนินการให้องค์การบริหารส่วนตำบลพ่วงพรมครทราบให้นายกองค์การบริหารส่วนตำบลพ่วงพรมครเป็นผู้ลงนามแต่งตั้งคณะกรรมการบริหารกิจการประปาหมู่บ้านและให้มีวาระการดำรงตำแหน่งคราวละ ๒ปีนับแต่วันแต่งตั้งแต่จะดำรงตำแหน่งติดต่อกันเกินสองวาระไม่ได้ข้อ๘ ให้คณะกรรมการบริหารกิจการประปาหมู่บ้านมีอำนาจ(๑)ออกระเบียบ หรือข้อบังคับของกิจการประปาหมู่บ้านโดยผ่านความเห็นชอบจากที่ประชุมของสมาชิกผู้ใช้น้ำประปามากกว่ากึ่งหนึ่งของจำนวนสมาชิกผู้ใช้น้ำประปาโดยจะต้องไม่ขัดหรือแย้งกับข้อบัญญัตินี้(๒)ออกระเบียบที่มีรายละเอียดแตกต่างหรือขัดแย้งจากข้อบัญญัตินี้ โดยได้รับความเห็นชอบจากคณะกรรมการวินิจฉัยตามข้อ ๓๖ให้ผู้บริหารกิจการประปาหมู่บ้านแต่ละกลุ่มหรือหมู่บ้านสำเนาระเบียบหรือข้อบังคับของแต่ละกลุ่มหรือหมู่บ้านพร้อมทะเบียนผู้ใช้น้ำส่งให้องค์การบริหารส่วนตำบลพ่วงพรมครเก็บไว้ ๑ ชุดเมื่อเห็นเป็นการสมควรเพื่อประโยชน์ของผู้ใช้น้ำสภาพเศรษฐกิจ สังคม คณะผู้บริหารกิจการประปาอาจขอแก้ไขระเบียบหรือข้อบังคับโดยผ่านมติความเห็นชอบจากที่ประชุมผู้ใช้น้ำมากกว่ากึ่งหนึ่งและให้นำความในวรรคสองมาใช้บังคับโดยอนุโลมข้อ๙ การประชุมสมาชิกผู้ใช้น้ำต้องมีสมาชิกเข้าประชุมเกินกว่ากึ่งหนึ่งของสมาชิกผู้ใช้น้ำทั้งหมดจึงถือว่าครบองค์ประชุมข้อ๑๐ ค่าธรรมเนียมการขอใช้น้ำ ค่าปรับค่าติดตั้งมาตรวัดน้ำ ค่าใช้จ่ายอื่น ๆให้เป็นไปตามที่คณะกรรมการบริหารกิจการประปาหมู่บ้านกำหนดโดยความเห็นชอบขององค์การบริหารส่วนตำบลพ่วงพรมคร(ตามบัญชีแนบท้าย)หมวด ๓องค์ประกอบ อำนาจ สิทธิและหน้าที่ของกรรมการบริหารกิจการประปาหมู่บ้าน ข้อ๑๑ ให้คณะกรรมการบริหารกิจการประปาหมู่บ้านมีหน้าที่บริหารกิจการและบำรุงรักษาระบบประปาหมู่บ้านให้สามารถบริการผู้ใช้น้ำในเขตการให้บริการอย่างทั่วถึงตลอด๒๔ ชั่วโมงข้อ๑๒ คณะกรรมการบริหารกิจการประปาหมู่บ้านและบำรุงรักษาระบบประปาหมู่บ้านให้กำหนดจำนวนไม่น้อยกว่า ๗ คน โดยพิจารณางานหรือจากจำนวนผู้ใช้น้ำและอย่างน้อยต้องมีกรรมการดังนี้(๑)ประธาน(๒)รองประธาน(๓)เหรัญญิก(๔)เลขานุการ(๕)อื่น ๆ (ตามความสามารถ)ข้อ๑๓ คณะกรรมการบริหารกิจการประปาหมู่บ้านมีอำนาจหน้าที่(๑)บริหารกิจการประปาตามระเบียบ ข้อบังคับของกิจการประปาแต่ละหมู่บ้าน(๒)บริหารกิจการประปาให้เป็นไปตามข้อบังคับและให้เกิดความก้าวหน้าและบริการประชาชนได้อย่างทั่วถึงตลอด๒๔ ชั่วโมง(๓)พิจารณาอนุญาตหรืองดจ่ายน้ำให้แก่สมาชิกโดยคำนึงถึงผลประโยชน์ของกิจการประปาหมู่บ้านเป็นหลัก(๔)จัดทำรายงานผลการดำเนินงานให้องค์การบริหารส่วนตำบลพ่วงพรมครทราบและรายงานผลการดำเนินงานให้กับสมาชิกผู้ใช้น้ำตามที่องค์การบริหารส่วนตำบลพ่วงพรมครกำหนด(๕)ควบคุมการทำงานของเจ้าหน้าที่ประปา(๖)จัดทำโครงการขอรับการสนับสนุนงบประมาณจากองค์การบริหารส่วนตำบล พ่วงพรมครในกรณีที่งบประมาณของประปาไม่เพียงพอต่อการดำเนินงานของกิจการประปาหมู่บ้านข้อ๑๔ คณะกรรมการบริหารกิจการประปาหมู่บ้านดำรงตำแหน่งตั้งแต่วันที่ได้รับการแต่งตั้งจากนายกองค์การบริหารส่วนตำบลพ่วงพรมครข้อ๑๕ สถานภาพการเป็นคณะกรรมการสิ้นสุดเมื่อ(๑)ตาย(๒)ลาออก(๓)หมดวาระ(๔)ที่ประชุมสมาชิกมีมติให้ออกโดยใช้เสียงเกินกึ่งหนึ่ง(๕)ไม่อยู่ในหมู่บ้านหรือไม่ได้อยู่ในพื้นที่ใช้น้ำในหมู่บ้านนั้นเป็นเวลาติดต่อกันเกิน๓ เดือน(๖)ไม่เข้าร่วมประชุมเลยติดต่อกัน ๓ ครั้งหมวด ๔สิทธิและหน้าที่ของสมาชิกผู้ใช้น้ำ ข้อ๑๖ สมาชิกต้องปฏิบัติตามระเบียบข้อบังคับของการประปาแต่ละหมู่บ้านโดยเคร่งครัดข้อ๑๗ แสดงความคิดเห็นและให้ความร่วมมือในการบริหารงานของคณะกรรมการบริหารกิจการประปาหมู่บ้านหมวด ๕สิทธิและหน้าที่ของเจ้าหน้าที่ของกิจการประปาหมู่บ้าน ข้อ๑๘ เจ้าหน้าที่ของกิจการประปาหมู่บ้าน ได้แก่บุคคลที่คณะกรรมการบริหารกิจการประปาหมู่บ้านคัดเลือกให้รับผิดชอบดูแลซ่อมแซมระบบประปา การจัดเก็บค่าน้ำ การจัดทำบัญชีอื่น ๆ ตามที่คณะกรรมการกำหนดโดยให้ได้รับค่าจ้างตามที่คณะกรรมการกำหนดแต่ต้องไม่เกินอัตราที่องค์การบริหารส่วนตำบลพ่วงพรมครกำหนด(ตามบัญชีแนบท้าย)ข้อ๑๙ ให้เจ้าหน้าที่ประปาดำเนินการดูแลระบบจ่ายน้ำประปาให้ใช้งานได้ตลอด ๒๔ ชั่วโมงข้อ๒๐ ให้เจ้าหน้าที่ประปาดำเนินการให้เป็นไปตามที่คณะกรรมการบริหารกิจการประปาหมู่บ้านกำหนดหมวด ๖หน้าที่ของผู้ใช้น้ำ ข้อ๒๑ ผู้ที่ประสงค์จะใช้น้ำประปาจะต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการบริหารกิจการประปาหมู่บ้านและเมื่อได้รับความยินยอมแล้วจึงต่อใช้น้ำได้โดยเจ้าหน้าที่ของประปาหมู่บ้านข้อ๒๒ การจ่ายค่าธรรมเนียมการขอใช้น้ำค่าปรับ ค่าติดตั้งมาตรวัดน้ำให้เป็นไปตามที่คณะกรรมการบริหารกิจการประปาหมู่บ้านกำหนดแต่ต้องไม่เกินอัตราที่องค์การบริหารส่วนตำบลพ่วงพรมครกำหนด (ตามบัญชีแนบท้าย)ข้อ๒๓ การต่อน้ำออกจากมาตรวัดน้ำให้เป็นหน้าที่ของผู้ยื่นความประสงค์ขอใช้น้ำประปาข้อ๒๔ การติดตั้งมาตรวัดน้ำต้องติดตั้งไว้ในที่เปิดเผยสามารถตรวจสอบได้ตลอด๒๔ ชั่วโมง หรือห่างจากรั้วไม่เกิน ๑ เมตรข้อ๒๕ การกระทำใด ๆที่ทำให้ทรัพย์สินของประปาหมู่บ้านเสียหายจะโดยเจตนาหรือไม่ ผู้กระทำต้องชดใช้ค่าเสียหายให้แก่การประปาหมู่บ้านตามจำนวนเงินทั้งหมดข้อ ๒๖ หากผู้ใดมีเจตนาจะขโมยน้ำใช้หรือเปลี่ยนแปลง แก้ไขตัวเลขในมาตรวัดน้ำหรือกระทำการใด ๆก็ตามที่มีเจตนาจะขโมยน้ำใช้ของการประปาหมู่บ้าน การประปาหมู่บ้านจะงดจ่ายน้ำทันทีและจะต้องเสียค่าปรับให้แก่การประปาหมู่บ้านในอัตราที่คณะกรรมการบริหารกิจการประปาหมู่บ้านกำหนดแต่ต้องไม่เกิน๑,๐๐๐ บาทและให้คณะกรรมการบริหารกิจการประปาหมู่บ้านโดยได้รับมอบหมายจากองค์การบริหารส่วนตำบลพ่วงพรมครพิจารณาแจ้งความดำเนินคดีข้อ๒๗ กรณีการยกเลิกการใช้น้ำ หรือโอนให้ผู้อื่นต้องแจ้งให้การประปาหมู่บ้านเป็นลายลักษณ์อักษรและได้รับการอนุญาตจากคณะกรรมการบริหารกิจการประปาหมู่บ้านเสียก่อนจึงสิ้นสุดการเป็นผู้ใช้น้ำ มิฉะนั้นจะถือว่ายังเป็นสมาชิกผู้ใช้น้ำอยู่และจะต้องเสียค่าน้ำตามที่คณะกรรมการบริหารกิจการประปาหมู่บ้านเรียกเก็บข้อ ๒๘ ระยะเวลาในการเรียกเก็บค่าน้ำและระยะเวลาการค้างชำระค่าน้ำ ให้เป็นไปตามที่คณะกรรมการบริหารกิจการประปาหมู่บ้านกำหนดข้อ๒๙ ผู้ใช้น้ำต้องช่วยดูแลมาตรวัดน้ำที่ติดตั้งหากชำรุดเสียหายหากต้องการซ่อมแซม หรือเปลี่ยนใหม่ให้แจ้งคณะกรรมการบริหารกิจการประปาหมู่บ้านหรือแจ้งองค์การบริหารส่วนตำบลพ่วงพรมครทราบทั้งนี้ ภายในเจ็ดวันข้อ๓๐ คณะผู้บริหารกิจการประปาหมู่บ้านช่างโยธา หรือพนักงานประปาหรือผู้ที่ได้รับมอบหมายมีอำนาจเข้าไปตรวจสอบน้ำในอาคารเมื่อสงสัยว่ามีการใช้น้ำโดยมิชอบหรืออย่างอื่นที่เกี่ยวข้องข้อ๓๑ ผู้ใช้น้ำที่เป็นเจ้าของอาคารหลายหลังแม้จะเป็นเจ้าของอาคารรายเดียวกัน ต้องติดมาตรวัดน้ำตามจำนวนหลังคาเรือนข้อ๓๒ กรณีบ้านเช่าเมื่อมีผู้เช่าย้ายออกไปหรือว่างด้วยประการใดก็ดีคณะกรรมการบริหารกิจการประปาหมู่บ้านจะเรียกค่าน้ำประปาจากเจ้าของบ้านเช่าหรือผู้ให้เช่าเท่านั้นข้อ๓๓ ผู้ใช้น้ำรายใดจะเลิกใช้น้ำหรือย้ายสถานที่อยู่หรือโอนให้ผู้อื่นต้องแจ้งให้คณะกรรมการบริหารกิจการประปาหมู่บ้านหรือองค์การบริหารส่วนตำบลพ่วงพรมครทราบเป็นลายลักษณ์อักษร ณที่ทำการหรือที่สำนักงานองค์การบริหารส่วนตำบลพ่วงพรมครทราบล่วงหน้าไม่น้อยกว่าเจ็ดวันข้อ๓๔ ผู้ใช้น้ำรายใดสงสัยว่าผู้จดมาตรวัดน้ำบันทึกการใช้น้ำจากมาตรวัดน้ำคลาดเคลื่อนจากความเป็นจริงจะขอตรวจสอบได้โดยยื่นคำร้องณ ที่ทำการกิจการประปาหมู่บ้าน เมื่อตรวจสอบแล้วหากปรากฏว่าคลาดเคลื่อนจากความจริงคณะกรรมการบริหารกิจการประปาหมู่บ้านจะคำนวณให้ตามที่ใช้จริงแต่หากตรวจสอบแล้วไม่เป็นจริงผู้ใช้น้ำจะต้องเสียตามความเป็นจริงและจะต้องเสียค่าตรวจสอบตามที่กำหนดตามท้ายข้อบัญญัตินี้ข้อ๓๕ อัตราค่าน้ำประปา ค่าธรรมเนียมค่าใช้จ่ายอื่นใด ให้เรียกเก็บตามอัตราที่กำหนดท้ายข้อบัญญัตินี้โดยให้ผู้ใช้น้ำจะต้องชำระค่าน้ำประปาภายในวันที่คณะกรรมการบริหารกิจการประปาหมู่บ้านกำหนดณ สำนักงานกิจการประปาหมู่บ้านหรือชำระโดยตรงกับพนักงานเจ้าหน้าที่ผู้ได้รับการมอบหมายหรือแต่งตั้งจากสำนักงานกิจการประปาหมู่บ้านให้เป็นผู้มีหน้าที่จัดเก็บค่าบริการใช้น้ำประปาผู้ใช้น้ำรายใดไม่ชำระค่าน้ำประปาภายในกำหนดเวลาจะต้องเสียเงินเพิ่มเป็นเบี้ยปรับ(๑)เกินวันที่คณะกรรมการบริหารกิจการประปาหมู่บ้านกำหนด จำนวน ๕ วันต้องเสียเบี้ยปรับอัตราจำนวนหนึ่งในสามของยอดชำระในแต่ละงวด(๒)เกินวันที่คณะกรรมการบริหารกิจการประปาหมู่บ้านกำหนด จำนวน ๑๐ วันต้องเสียเบี้ยปรับอัตราจำนวนกึ่งหนึ่งของยอดชำระในแต่ละงวด(๓)เกินวันที่คณะกรรมการบริหารกิจการประปาหมู่บ้านกำหนด จำนวน ๑๕ วันต้องเสียเบี้ยปรับอัตราจำนวนสองในสามของยอดชำระในแต่ละงวด(๔)เกินวันที่คณะกรรมการบริหารกิจการประปาหมู่บ้านกำหนดครบกำหนดชำระในงวดถัดไปต้องเสียเบี้ยปรับอัตราจำนวน ๑ เท่าของยอดชำระในแต่ละงวดข้อ ๓๖ สำนักงานกิจการประปาหมู่บ้านทรงไว้ซึ่งสิทธิในการเปลี่ยนแปลงอัตราค่าน้ำ ตามสภาพเศรษฐกิจข้อเท็จจริงของต้นทุนการผลิต และจะประกาศให้ผู้ใช้น้ำทราบล่วงหน้าไม่น้อยกว่า ๓๐วัน ทั้งนี้ไม่เกินอัตราที่กำหนดท้ายข้อบัญญัตินี้ในกรณีที่ไม่สามารถหาข้อยุติได้ให้คณะกรรมการบริหารกิจการประปาหมู่บ้าน ยื่นเรื่องให้องค์การบริหารส่วนตำบลพ่วงพรมครพิจารณาคำวินิจฉัยองค์การบริหารส่วนตำบลพ่วงพรมครให้เป็นที่สุดเมื่อองค์การบริหารส่วนตำบลพ่วงพรมครได้รับเรื่องตามวรรคสองให้ดำเนินการแต่งตั้งคณะกรรมการวินิจฉัยโดยให้นายกองค์การบริหารส่วนตำบลพ่วงพรมครหรือผู้ซึ่งนายกองค์การบริหารส่วนตำบลพ่วงพรมครมอบหมายเป็นประธานประธานสภาองค์การบริหารส่วนตำบลพ่วงพรมคร สมาชิกสภาองค์การบริหารส่วนตำบลที่อยู่ในเขตการให้บริการตัวแทนผู้ใช้น้ำเป็นกรรมการและให้ปลัดองค์การบริหารส่วนตำบลเป็นกรรมการและเลขานุการข้อ๓๗ ห้ามมิให้ผู้ใช้น้ำใช้เครื่องสูบน้ำโดยตรงจากท่อภายนอกหรือท่อภายในหากจะใช้เครื่องสูบน้ำให้ต่อท่อภายในลงถังเก็บเสียก่อน แล้วจึงสามารถใช้เครื่องสูบน้ำจากถังเก็บน้ำเข้าท่อภายในบ้านหมวด ๗การเงิน ข้อ๓๘ รายได้ของกิจการประปา หมายถึง(๑)เงินค่าน้ำ(๒)เงินค่าธรรมเนียมเงินค่าปรับ(๓)เงินบริจาค(๔)เงินที่ได้รับอื่น ๆข้อ๓๙ รายจ่ายของกิจการประปา หมายถึง(๑)ค่าใช้จ่ายในการดำเนินการเกี่ยวกับระบบผลิตน้ำการจ่ายน้ำประปา(๒)ค่าใช้จ่ายในการบำรุงรักษาซ่อมแซมการขยายกิจการประปา(๓)ค่าใช้จ่ายในการบริหารกิจการประปา เช่น ค่าจ้างเจ้าหน้าที่ ค่าวัสดุ อุปกรณ์(๔)ค่าใช้จ่ายอื่น ๆ ตามที่องค์การบริหารส่วนตำบลพ่วงพรมครกำหนด (ตามบัญชีแนบท้าย)ข้อ๔๐ ให้คณะกรรมการบริหารกิจการประปาหมู่บ้านรายงานผลการดำเนินงานการเงินให้องค์การบริหารส่วนตำบลพ่วงพรมครทราบอย่างน้อยเดือนละ ๑ ครั้งข้อ๔๑ การเก็บรักษาเงินให้มีบัญชีเงินฝากธนาคารในนามกองทุนบริหารกิจการประปาหมู่บ้าน หรือ กลุ่ม.................... ไว้และให้ให้คณะกรรมการบริหารกิจการประปาหมู่บ้านหรือผู้ที่ได้รับมอบหมายให้เก็บรักษาเงินของกิจการประปาหมู่บ้านนำรายได้ของกิจการประปาหมู่บ้านฝากธนาคารในนามของกิจการประปาหมู่บ้านทั้งจำนวนภายในวันที่มีรายได้ถ้าฝากในวันที่มีรายได้ไม่ทันให้นำฝากธนาคารในวันถัดไปทั้งจำนวนหากมีความจำเป็นจะต้องเก็บรักษาเงินไว้จ่ายในกรณีเร่งด่วนให้เป็นไปตามที่คณะกรรมการบริหารกิจการประปาหมู่บ้านโดยความเห็นชอบขององค์การบริหารส่วนตำบลพ่วงพรมครกำหนดข้อ ๔๒ การเบิกถอนเงินต้องมีลายมือชื่อกรรมการไม่น้อยกว่า๒ ใน ๓ และหนึ่งในนั้น ต้องมีลายมือชื่อประธานและเหรัญญิกเป็นผู้ลงนามร่วมกันในการเบิกถอนด้วยทุกครั้งข้อ๔๓ การเงินและบัญชีรูปแบบการจัดทำบัญชีของคณะกรรมการบริหารกิจการประปาหมู่บ้านให้เป็นไปตามระเบียบตามที่องค์การบริหารส่วนตำบลพ่วงพรมครกำหนดองค์การบริหารส่วนตำบลพ่วงพรมครโดยกองคลังมีอำนาจตรวจสอบการเงินและบัญชีในระยะเวลาตามที่เห็นสมควรอย่างน้อยปีละสองครั้งหากพบข้อบกพร่องให้แจ้งให้คณะกรรมการบริหารกิจการประปาหมู่บ้านดำเนินการแก้ไขให้ถูกต้องหมวด ๘บทกำหนดโทษ ข้อ ๔๔ ผู้ใช้น้ำรายใดปฏิบัติฝ่าฝืนข้อ ๓๗สำนักงานกิจการประปาหมู่บ้านจะงดจ่ายน้ำเข้าอาคารทันทีข้อ๔๕ ผู้ใช้น้ำรายใดหากผู้เก็บเงินค่าน้ำประปาเรียกเก็บค่าน้ำแล้วเพิกเฉยมีเจตนาไม่ยอมชำระหรือหลีกเลี่ยงด้วยประการใดก็ดีสำนักงานกิจการประปาหมู่บ้านจะออกใบเตือนแจ้งหนี้ให้ทราบและให้ชำระค่าหนี้น้ำประปาณ สำนักงานกิจการประปาหมู่บ้านโดยทันที พร้อมทั้งชำระเบี้ยปรับตามข้อ ๓๕เมื่อพ้นกำหนดวรรคหนึ่งแล้วคณะกรรมการบริหารกิจการประปาจะดำเนินการงดการจ่ายน้ำประปาเข้าอาคารทันทีข้อ๔๖ ผู้ใดละเมิดข้อบัญญัตินี้จนทำให้เกิดการเสียหายแก่การประปาหมู่บ้านด้วยประการใดก็ดีให้ผู้นั้นชดใช้ค่าเสียหายแก่การประปาหมู่บ้านเท่าที่กิจการประปาหมู่บ้านได้จ่ายไปเพื่อการนั้นและเสียค่าปรับไม่เกิน ๑,๐๐๐ บาทหรือคณะกรรมการบริการกิจการประปาหมู่บ้านอาจพิจารณาส่งเรื่องให้องค์การบริหารส่วนตำบลพ่วงพรมครจัดการหาทางออกร่วมกันหรือดำเนินคดีตามกฎหมายก็ได้เมื่อองค์การบริหารส่วนตำบลพ่วงพรมครได้รับเรื่องดังกล่าวตามความในวรรคแรกให้ดำเนินการแต่งตั้งคณะกรรมการขึ้นมาคณะหนึ่งเพื่อพิจารณาข้อปัญหาดังกล่าวองค์ประกอบจำนวน คณะกรรมการให้นำความในข้อ ๓๖ วรรคสามมาใช้บังคับโดยอนุโลมข้อ๔๗ ผู้ใดไม่ชำระค่าใช้น้ำประปาสองงวดติดกันคณะกรรมการบริหารกิจการประปาหมู่บ้านจำต้องดำเนินการงดการจ่ายน้ำหากผู้ใช้น้ำมีความประสงค์ที่จะขอใช้น้ำใหม่ต้องชำระหนี้ที่ค้างทั้งหมดให้เรียบร้อยพร้อมทั้งเบี้ยปรับแล้วจึงดำเนินการตามข้อ ๒๑ และชำระค่าธรรมเนียมการขอใช้น้ำเพิ่มอีกหนึ่งเท่าของอัตราปกติข้อ๔๘ ผู้ใดจงใจใช้น้ำโดยไม่ผ่านมาตรวัดน้ำหรือวิธีใดก็ตามจะถูกงดจ่ายน้ำทันทีและคณะกรรมการบริหารกิจการประปาหมู่บ้านจะดำเนินการตามกฎหมายต่อไปข้อ๔๙ ผู้ใดจงใจทำให้มาตรวัดน้ำมีการกลับหรือสลับหรือวิธีอื่นซึ่งมีเจตนาให้เสียค่าน้ำลดลงหรือน้อยลงโดยเจตนาต้องระวางโทษปรับไม่เกิน ๑,๐๐๐ บาทคณะกรรมการบริหารกิจการประปาหมู่บ้านจะดำเนินคดีตามกฎหมายต่อไปข้อ๕๐ ผู้ใดจงใจต่อท่อประปานอกมาตรวัดน้ำเข้าอาคารหรือเพื่อใช้น้ำโดยเจตนาหลีกเลี่ยงการชำระเงินต้องระวางโทษปรับไม่เกิน๑,๐๐๐ บาท และคณะกรรมการบริหารกิจการประปาหมู่บ้านจะดำเนินคดีตามกฎหมายข้อ๕๑ ผู้ใช้น้ำรายใดยินยอมหรือรู้แล้วเฉยเสีย ปล่อยให้ ยินยอมให้ผู้อื่นต่อพ่วงประปาจากอาคารบ้านเรือนจากหลังที่ได้รับอนุญาตไปสู่อีกหลังหนึ่งจนเป็นเหตุให้เกิดความเสียหายต่อกิจการประปาหมู่บ้านผู้นั้นจะถูกพักการใช้น้ำจำนวน๑ เดือน พร้อมทั้งต้องเสียค่าเสียหายจำนวน ๑,๐๐๐ บาท และอาจถูกดำเนินคดีตามกฎหมายข้อ๕๒ บรรดาโทษที่กำหนดไว้ในข้อบัญญัตินี้หากผู้ซึ่งต้องได้รับโทษยินยอมชำระค่าปรับตามที่เจ้าพนักงานเปรียบเทียบปรับให้ถือว่าคดีเป็นอันเลิกกันตามกฎหมายว่าด้วยการนั้นกำหนดข้อ๕๓ ค่าธรรมเนียมการใช้น้ำค่าธรรมเนียม ค่าใช้จ่าย ค่าปรับ เบี้ยปรับ และหรือเงินอื่นใดที่ชำระให้แก่สำนักงานกิจการประปาหมู่บ้านซึ่งเกิดจากการบริหารกิจการประปาหมู่บ้านให้ถือเป็นรายได้ของสำนักงานกิจการประปาหมู่บ้านบทเฉพาะกาล ข้อ๕๔ ให้กิจการประปาหมู่บ้านในเขตพื้นที่ตำบลพ่วงพรมครที่มีอยู่ณ วันที่ข้อบัญญัตินี้มีผลใช้บังคับดำเนินการคัดเลือกคณะผู้บริหารกิจการประปาหมู่บ้านให้แล้วเสร็จภายใน๓๐ วันหากพ้นกำหนดนี้แล้วให้อำนาจนายกองค์การบริหารส่วนตำบลพ่วงพรมครแต่งตั้งคณะกรรมการตามความในข้อ๓๖ วรรคสาม เพื่อแต่งตั้งคณะกรรมการบริหารกิจการประปาหมู่บ้านในพื้นที่นั้น ๆข้อ๕๕ ให้คณะผู้บริหารกิจการประปาหมู่บ้านชุดแรกของแต่ละหมู่บ้านดำเนินการประชุมผู้ใช้น้ำในเขตการให้บริการและดำเนินการออกข้อบังคับการใช้น้ำของแต่ละกลุ่มให้แล้วเสร็จภายใน๖๐ วันนับแต่วันที่ได้รับการแต่งตั้ง โดยมีเนื้อหาและข้อความสอดคล้องกับข้อบัญญัตินี้ประกาศ ณ วันที่ ๑๕กันยายน พ.ศ. ๒๕๕๘พยูน นุ่นชูคันนายกองค์การบริหารส่วนตำบลพ่วงพรมคร[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลพ่วงพรมครเรื่อง การบริหารกิจการประปาหมู่บ้าน พ.ศ. ๒๕๕๘(ดูข้อมูลจากภาพกฎหมาย)วิศนี/ปริยานุช/จัดทำ๑๓ ตุลาคม ๒๕๕๙นุสรา/ตรวจ๑๓ ธันวาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๓๑ ง/หน้า ๖๔/๑๒ ตุลาคม ๒๕๕๙